CCXLVIII.  Ad . . . .
Rotbertus de Columbellis super ecclesia cujusdam villae de Columbellis contra adversarium suum duplices litteras ad Rothomagen. archidiaconum, et Turonen. judices impetravit, ut si coram Rothomagen. obtinere non valeat archidiaconatum coram Turonen. judice nocere adversario suo non desistat. Quoniam igitur non est hujusmodi malitiis indulgendum, praecipimus, quatenus utraeque litterae viribus careant, et si quid per eas factum fuerit, irritum habeatur, et vacuum.
[archidiacono forte ]